Projekts

**LATVIJAS REPUBLIKAS MINISTRU KABINETS**

2015.gada Noteikumi Nr.

Rīgā (prot. Nr. §)

**Noteikumi par līzinga, kredīta un ar to saistīto procentu maksājumu deklarāciju**

Izdoti saskaņā ar likuma

“Par nodokļiem un nodevām”

15.panta trešās daļas 5.2punktu

1. Noteikumi nosaka līzinga, kredīta un ar to saistīto procentu maksājumu deklarācijas (turpmāk – deklarācija) veidlapas paraugu (pielikums), deklarācijā norādāmās ziņas un tās iesniegšanas kārtību.
2. Deklarāciju Valsts ieņēmumu dienestā iesniedz nodokļu maksātājs, kas sniedz līzinga un/vai kreditēšanas pakalpojumus, izņemot kredītiestādes.
3. Deklarācijas 2. un 3.ailē norāda fiziskās personas – Latvijas Republikas rezidenta – līzinga un/vai kredīta maksātāja – vārdu, uzvārdu un personas kodu.
4. Deklarācijas 4.ailē “Maksājumu summa (*euro*)” norāda kalendāra gadā fiziskās personas veikto līzinga un/vai kredīta un ar to saistīto procentu maksājumu kopsummu par tiem kalendāra gada mēnešiem, kuros maksājamās summas pārsniedz 360 *euro* vai šādu iemaksu kopsumma kalendāra gada laikā pārsniedz 4320 *euro.*
5. Deklarācijas 4.ailē summu norāda *euro* un centos. Ārvalstu valūtā samaksāto līzinga (operatīvā līzinga, finanšu līzinga) un/vai kredīta un ar to saistīto procentu maksājumu summu pārrēķina *euro* pēc grāmatvedībā izmantojamā ārvalstu valūtas kursa, kas ir spēkā maksājuma dienas sākumā.
6. Deklarāciju iesniedz elektroniski Valsts ieņēmumu dienesta Elektroniskās deklarēšanas sistēmā.

|  |  |
| --- | --- |
| Ministru prezidente | L.Straujuma |
| Finanšu ministrs | J.Reirs |

20.03.2015. 14.20

200

I.Riekstiņa

67121816, Inese.Riekstina@vid.gov.lv